מר מוצ"ש

מר מוצ"ש (מאנגלית: Mr. Saturday Night) הוא סרט קומדיה דרמטית אמריקאי משנת 1992. הסרט בוים על ידי בילי קריסטל, שגם מגלם בו את הדמות הראשית.

השחקן דייוויד פיימר זכה במועמדות לפרס אוסקר לשחקן המשנה הטוב ביותר על משחקו בסרט.

עלילה
הסרט עוקב אחרי באדי יאנג ג'וניור, סטנדאפיסט אמריקאי צעיר שהופך לכוכב טלוויזיה בעזרתו של אחיו סטן, אך מתרחק ממשפחתו וחבריו בו זמנית.

בסדרת פלאשבקים באדי נראה מבדר את משפחתו בסלון יחד עם אחיו. הוא ממשיך בקריירה הקומית שלו ומוצא עבודה בהרי הקטסקיל ופוגש את אשתו לעתיד, איילין.
עם הזמן הפרסום של באדי גדל, והוא זוכה בתוכנית משלו במוצאי שבת. על אף שאחיו הזהיר אותו, באדי משתמש בתוכן פוגעני בתוכנית, מה שמביא לפיטוריו ולסיום הקריירה שלו.

באדי מוצא את עצמו מופרד מאחיו, מאשתו ומבתו סוזן. סיכוי לגאולה מגיע כאשר סוכנת טלוויזיה צעירה בשם אנני וולס מוצאת את באדי ומציעה לו עבודה בתור שחקן בסרט גדול, אך הוא ממשיך בדרכו ומדרדר עוד ועוד.

שחקנים
 בילי קריסטל - באדי יאנג ג'וניור
 דייוויד פיימר - סטן יאנג
 ג'וליה ורנר - איליין יאנג
 הלן האנט - אנני וולס
 ג'רי אורבך - פיל גוסמן
 רון סילבר - לארי מאירסון
 מארי מארה - סוזן יאנג

קישורים חיצוניים

ערכים שבהם תבנית בריטניקה אינה מתאימה
סרטי 1992
סרטי סאטרדיי נייט לייב
סרטי קולומביה
סרטי קומדיה אמריקאיים